ฝีมือ
ต้องปรบมือแบบรัวๆ ให้กับ สุเมธ ดำรงชัยธรรม กรรมการผู้จัดการบริษัท ธนารักษ์พัฒนาสินทรัพย์ หรือ ธพส. ที่มุ่งมั่นเรื่องการพัฒนาองค์กรไม่หยุดยั้ง นับตั้งแต่เข้ามาทำงานที่ ธพส. เมื่อ 3 ปีก่อน ท่ามกลางเสียงซุบซิบว่าเป็นเด็กเส้น
16 ก.ย. 2559

ต้องปรบมือแบบรัวๆ ให้กับ สุเมธ ดำรงชัยธรรม กรรมการผู้จัดการบริษัท ธนารักษ์พัฒนาสินทรัพย์ หรือ ธพส. ที่มุ่งมั่นเรื่องการพัฒนาองค์กรไม่หยุดยั้ง นับตั้งแต่เข้ามาทำงานที่ ธพส. เมื่อ 3 ปีก่อน ท่ามกลางเสียงซุบซิบว่าเป็นเด็กเส้น
แต่การที่ ธพส. คว้า 2 รางวัลในการประกาศรางวัลรัฐวิสาหกิจดีเด่นประจำปี 2559 ทั้งรางวัลพัฒนาองค์กรดีเด่นในภาพรวม และรางวัลผู้นำองค์กรดีเด่น ถือว่าไม่ธรรมดา และพิสูจน์ฝีมือของ “สุเมธ” เพราะได้รางวัลพัฒนาองค์กรดีเด่น ทั้งที่มีลูกน้องเพียง 111 คน และยังฝ่าด่านผู้บริหารรัฐวิสาหกิจ 54 องค์กรมาได้ ทั้งที่ปกติรางวัลนี้จะมีแต่ผู้บริหารรัฐวิสาหกิจขนาดใหญ่ได้กันทั้งนั้น
งานนี้ต้องยอมใจ “สุเมธ” ที่ทำงานทุกมิติทั้งเรื่องพัฒนาไอที ยันไปถึงการปราบม็อบแม่ค้าในศูนย์ราชการ ลุยลดรายจ่ายเพิ่มรายได้ จน ธพส. ฟันกำไรปีก่อนถึง 500 ล้าน